****

**REPUBLIKA HRVATSKA**

 ZADARSKA ŽUPANIJA

 ****OPĆINA PRIVLAKA

 Ivana Pavla II 46.

 23233 PRIVLAKA

KLASA: 008-01/18-01/10

URBROJ: 2198/28-03/1-18-1

Privlaka, 20. srpnja 2018. godine

Na temelju članka 11. stavka 1. Zakona o prvu na pristup informacijama („Narodne novine“ broj 25/13 i 85/15) a u skladu sa Planom savjetovanja sa javnošću za 2018. godinu, Općina Privlaka, objavljuje

**P O Z I V**

**javnosti za sudjelovanje u postupku savjetovanja**

**dostavom prijedloga i mišljenja**

*na nacrt Urbanističkog Plana uređenja zone rekreacijske namjene „Sabunike-Šumica“*

Općina Privlaka objavljuje Nacrt Urbanističkog plana uređenja zone rekreacijske namjene „Sabunike-Šumica“, te poziva javnost da se uključi u izradu UPU-a. Savjetovanje s javnošću provest će se u trajanju od 30 dana u razdoblju od 25. srpnja do 27. kolovoza 2018. godine.

Za dostavu prijedloga i mišljenja koristi se isključivo priloženi obrazac. Popunjeni obrazac potrebno je dostaviti na e-mail adresu: opcina@privlaka.hr ili putem pošte na adresu: Općina Privlaka, Ivana Pavla II 46, 23233 Privlaka.

Po završetku Savjetovanja, Općina Privlaka sastavit će izvješće koje sadrži zaprimljene prijedloge i primjedbe te očitovanje s razlozima za neprihvaćanje pojedinih prijedloga i primjedbi a koje će biti objavljeno na internetskoj stranici Općine Privlaka - [www.privlaka.hr](http://www.privlaka.hr).

Izvješće o savjetovanju s javnošću nositelj izrade nacrta obvezno dostavlja tijelu koje usvaja ili donosi propis, opći akt ili dokument.

Na temelju predloženog teksta UPU-a i pristiglih prijedloga i mišljenja, formulirat će se konačni Urbanistički Plan uređenja zone rekreacijske namjene „Sabunike-Šumica“.

Prilog obavijesti čine: Nacrt UPU-a zone rekreacijske namjene „Sabunike-Šumica“, Obrazloženje razloga i ciljeva koji se žele postići donošenjem UPU-a zone rekreacijske namjene „Sabunike-Šumica“ i Obrazac za dostavu prijedloga i mišljenja.

 Pročelnik:

 Zrinko Skoblar